ກຸ່ມທາລີບານ ໃນອັຟການິສຖານ ໄດ້ອ້າງເອົາ ຄວາມຮັບຜິດ ຊອບ ໃນການໂຈມຕີ ພະນັກງານສືບລັບ ຂອງສະຫະຣັດ
ຂ່າວສຳຄັນອື່ນໆ: ທ່ານໂອບາມາ ຈະໄດ້ຮັບລາຍງານ ການສືບສວນຂັ້ນຕົ້ນ ກ່ຽວກັບຄວາມຂາດຕົກບົກຜ່ອງ ໃນການຮັກສາຄວາມປອດພັຍ; ສະຖານທູດສະຫະຣັດ ອອກຄຳເຕືອນ ກ
ກຸ່ມທາລີບານ ໄດ້ອ້າງເອົາ ຄວາມຮັບຜິດຊອບ ໃນການໂຈມຕີດ້ວຍຣະເບີດ ສະລະຊີບໃນພາກຕາເວັນອອກ ອັຟການິສຖານ ທີ່ເປັນເຫດໃຫ້ຊາວອະເມຣິກັນ 8 ຄົນເສັຽຊີວິດໃນວັນພຸດວານນີ້ ພະນັກງານຂອງອົງການສືບ ລັບ CIA ຂອງສະຫະຣັດ ແມ່ນຮວມຢູ່ໃນຈຳ ນວນພວກທີ່ເສັຽຊີວິດ ໂຄສົກຄົນນຶ່ງ ຂອງກຸ່ມທາລີບານ ກ່າວໃນວັນພະຫັດມື້ນີ້ວ່າ ການໂຈມຕີ ຖານທັບສະຫະຣັດແຫ່ງນຶ່ງ ທີ່ແຂວງ KHOST ໄດ້ດຳເນີນການໂດຍນາຍທະຫານ ອັຟການິສຖານຄົນນຶ່ງ ທີ່ເຮັດວຽກ ໃຫ້ພວກຫົວຮຸນແຮງ ເຈົ້າໜ້າທີ່ສະຫະຣັດ ກ່າວວ່າ ຜູ້ໂຈມຕີ ໄດ້ເຂົ້າໄປໃນຄ້າຍ CHAPMAN ຊຶ່ງເປັນຖານປະຕິບັດງານ ໃນເຂດແນວໜ້າ ກ່ອນຈະບີບ ຄະນວນຣະເບີດ ໃຫ້ແຕກຂຶ້ນ ໃກ້ໆບໍຣິເວນບ່ອນອອກກຳລັງກາຍ ອະດີດແລະເຈົ້າໜ້າທີ່ ສະຫະຣັດ ໃນປັດຈຸບັນ ກ່າວວ່າພວກເຄາະຮ້າຍ ຈຳນວນນຶ່ງ ແມ່ນເປັນ ເຈົ້າໜ້າທີ່ CIA ແລະສ່ວນທີ່ເຫລືອອາດຈະເປັນພົລເຮືອນ ທີ່ເຮັດວຽກໃຫ້ແກ່ ໜ່ວຍສືບລັບ ຂອງສະຫະຣັດ ມີຢ່າງນ້ອຍ 6ຄົນ ໄດ້ຮັບບາດເຈັບ ແລະບາງຄົນ ໃນຈຳນວນນີ້ ມີອາການສາຫັດ ປະທານາທິ ບໍດີສະຫະຣັດ ທ່ານ BARACK OBAMA ຈະໄດ້ຮັບລາຍງານ ຜົນຂອງການສືບສວນໃນ ຂັ້ນຕົ້ນໃນວັນພະຫັດມື້ນີ້ ກ່ຽວກັບ ຄວາມຂາດ ຕົກບົກຜ່ອງ ໃນການຮັກສາ ຄວາມປອດພັຍກ່ອນໜ້າການ ພະຍາຍາມໂຈມຕີ ດ້ວຍຣະເບີດ ເທິງເຮືອບິນໂດຍສານ ທີ່ເດີນທາງມາຍັງສະຫະຣັດ ໃນວັນຄຣິສຕ໌ມາສ ເປັນທີ່ປາກົດວ່າ ຈຸດເພັ່ງເລັງ ໃນການສືບສວນໄດ້ແນໃສ່ ສູນກາງຕໍ່ຕ້ານ ພວກກໍ່ການຮ້າຍ ແຫ່ງຊາດ ຊຶ່ງເປັນຜະແນກຮັບຜິດຊອບທີ່ສຳຄັນ ໃນການຮວບຮວມ ແລະວິເຄາະຂ່າວ ທີ່ຫລາຍໆຜແນກການ ຂອງຣັຖບານສະຫະຣັດ ໄດ້ເກັບກຳມາ ເຈົ້າໜ້າທີ່ເວົ້າວ່າ ສູນກາງດັ່ງກ່າວ ບໍ່ໄດ້ເອົາລາຍງານຕ່າງໆ ມາຕິດຕໍ່ເຂົ້າໃສ່ກັນ ກ່ຽວກັບທ້າວ UMAR FAROUK ABDULMUTALLABໜຸ່ມນ້ອຍ ໄນຈີເຣັຽ ທີ່ເປັນຜູ້ຕ້ອງສົງສັຍ ໃນການພະຍາຍາມ ໂຈມຕີສາຍການບິນສະຫະຣັດນັ້ນ ແຕ່ອົງການຂ່າວຕ່າງໆ ຂອງສະຫະຣັດ ແຈ້ງວ່າ ການສືບສວນຍັງໄດ້ພົບເຫັນວ່າ ຜແນກການອື່ນໆ ຂອງສະຫະຣັດເຊັ່ນ CIA ແລະກະຊວງ ການຕ່າງປະເທດກໍບໍ່ໄດ້ຕິດຕາມເບິ່ງ ຂໍ້ມູນທີ່ພວກເຂົາເຈົ້າໄດ້ຮັບ ກ່ຽວກັບທ້າວABDULMUTALLAB ນັ້ນຢ່າງຈິງຈັງເຊ່ນກັນ ສະຖານ ທູດສະຫະຣັດໃນອິນໂດເນເຊັຽກ່າວວ່າ ຕົນໄດ້ ຮັບຄຳເຕືອນວ່າ ຈະມີການໂຈມຕີຂອງພວກກໍ່ ການຮ້າຍ ໃນຄ່ຳຄືນ ກ່ອນວັນຂຶ້ນປີໃໝ່ສາກົນ ຈາກເຈົ້າແຂວງ ເກາະບາຫລີຊຶ່ງເປັນບ່ອນຕາກອາກາດ ຂອງອິນໂດເນເຊັຽ ໃນວັນກ່ອນ ວັນຂຶ້ນປີໃໝ່ສາກົນຄືວັນພະຫັດມື້ນີ້ ທາງສະຖານທູດ ສະຫະຣັດ ໄດ້ສົ່ງອີແມລ ໄປຍັງຊາວອະເມຣິກັນອ້າງຄຳເວົ້າ ຂອງເຈົ້າແຂວງ ເກາະບາຫລີ ທີ່ກ່າວວ່າ ມີຮ່ອງຮອຍ ສະແດງໃຫ້ເຫັນວ່າຈະມີການໂຈມຕີ ເກີດຂຶ້ນ ທີ່ເກາະບາຫລີ ທາງສະຖານທູດ ຮຽກຮ້ອງໃຫ້ພົລເມືອງສະຫະຣັດ ບໍ່ໃຫ້ສະແດງໂຕ ເປັນຈຸດເດັ່ນ ແລະໃຫ້ມີສະຕິລະວັງໂຕ ໃນທຸກເວລາ ໂຄສົກສະຖານທູດ ກ່າວວ່າ ທາງອົງການທ່ອງທ່ຽວ ຂອງເກາະບາຫລີ ໄດ້ເອົາໜັງສືເຕືອນ ຂອງເຈົ້າແຂງ ໄປແຈກຢາຍຕາມຮ້ານອາຫານ ແລະຮ້ານກາເຟໃນທົ່ວເກາະ ການເຕືອນທີ່ວ່ານີ້ ມີຂຶ້ນ6 ເດືອນ ຫລັງຈາກໄດ້ມີ ການວາງຣະເບີດໂຈມຕີ ໂຮງແຮມຫລູຫລາ 2 ບ່ອນ ໃນນະຄອນຫລວງຈາກາຕ້າ ທີ່ເປັນເຫດໃຫ້ ມີຜູ້ເສັຽຊີວິດ 7 ຄົນ ໃນວັນພະຫັດມື້ ນີ້ຖນົນຫົນທາງ ໄດ້ແອອັດໄປດ້ວຍພວກໄວ້ ທຸກຊາວອິນໂດເນເຊັຽຈຳນວນຫຼາຍພັນຄົນ ທີ່ໄປ ກ່າວຄຳອຳລາ ຕໍ່ມື້ລາງ ປະທານາທິບໍດີ ABDURRAHMANWAHID ຊຶ່ງເປັນປະທານາທິ ບໍດີ ຄົນທຳອິດ ທີ່ຖືກເລືອກ ຕາມແນວທາງຂອງປະຊາທິປະໄຕ ລຸນຫລັງການ ຕົກຈາກອຳນາດ ຂອງທ່ານຊູຮາໂຕ ຜູ້ນຳທະຫານທີ່ມີອິດທິພົນ ຂອງອິນໂດເນເຊັຽ ສົບຂອງທ່ານ WAHID ໄດ້ຖືກນຳໄປຝັງໃກ້ໆບ້ານເກີດຂອງທ່ານ ທີ່ ເກາະ JAVA ຕາເວັນອອກ ທ່ານ WAHIDຊຶ່ງເປັນທີ່ຮູ້ຈັກກັນດີ ໃນນາມ GUR DUR ຊຶ່ງເປັນຊື່ຫລີ້ນ ຂອງທ່ານນັ້ນໄດ້ເຖິງແກ່ ມໍຣະນະກັມ ໃນວັນພຸດວານນີ້ ຮວມອາຍຸໄດ້ 69 ປີ ຍ້ອນບັນຫາແຊກຊ້ອນຈາກໂຣກເບົາຫວານ ແລະໂຣກລົມສາຣະບາດ ຂອງທ່ານ ປະທານາທິບໍດີ ຄົນປັດຈຸບັນຂອງອິນໂດເນເຊັຽ ທ່ານ SUSILO BAMBANG YUDHOYONO ເປັນຜູ້ນຳພາ ໃນການຈັດພິທີໄວ້ອາລັຍ ໃຫ້ແກ່ທ່ານ WAHID ພວກຜູ້ນຳຂອງໂລກ ໄດ້ສົ່ງສານ ສະແດງຄວາມເສົ້າສລົດໃຈ ໄປຍັງຄອບຄົວ ມື້ລາງປະທານາທິບໍດີ WAHID ແລະປະຊາຊົນຊາວອິນໂດເນເຊັຽ ກຳລັງຮັກສາຄວາມສະງົບປາກິສ ຖານໄດ້ບຸກເຂົ້າໄປ ໃນໂຮງໝໍແຫ່ງນຶ່ງ ທີ່ໃຊ້ ໂດຍພວກຫົວຮຸນແຮງ ໃນເຂດຊົນເຜົ່າWAZI-RISTAN ໃຕ້ ໂດຍໄດ້ສັງຫານ ພວກນັກຣົບ ຕ່າງປະເທດ ຢ່າງນ້ອຍ 4 ຄົນ ເຈົ້າໜ້າທີ່ເວົ້າວ່າ ກຳລັງປາກິສຖານ ຍັງໄດ້ຈັບ ຜູ້ຕ້ອງສົງສັຍວ່າເປັນພວກຫົວຮຸນແຮງ 20 ກວ່າຄົນ ທີ່ເມືອງ WANA ຫົວເມືອງສຳຄັນສຸດ ໃນເຂດWAZIRISTAN ໃຕ້ ຊຶ່ງເປັນທີ່ໝັ້ນ ຂອງພວກທາລີບານ ໃນປາກິສຖານ ໃນມື້ວານນີ້ກຸ່ມທາລີບານໃຫຍ່ ໃນປາກິສຖານ ໄດ້ອ້າງເອົາ ຄວາມຮັບຜິດຊອບ ໃນການໂຈມຕີຂະບວນແຫ່ ຂອງສາສນາອິສລາມ ນິກາຍຊີໄອທ໌ ທີ່ນະຄອນ ກາຣາຈີ ໃນພາກໃຕ້ ປາກິສຖານທີ່ເປັນເຫດໃຫ້ ມີຜູ້ເສັຽຊີວິດ ຢ່າງນ້ອຍ 43 ຄົນ ໂຄສົກຄົນນຶ່ງຂອງກຸ່ມດັ່ງກ່າວ ເຕືອນວ່າ ຈະມີການໂຈມຕີຕື່ມອີກ ໃນອະນາຄົດ ຂ້າງໜ້າ ຂະນະດຽວກັນ ເຈົ້າໜ້າທີ່ ປາກິສຖານ ກ່າວວ່າ ຕົນຈັບໄດ້ ຜູ້ນຳອະວຸໂສ ຂອງກຸ່ມທາລີບານຄົນນຶ່ງ ທີ່ແຂວງປັນຈາບ ຕຳຣວດເວົ້າວ່າ ນາຍ KHALIL ULLAHເປັນຜູ້ຢູ່ເບື້ອງຫຼັງ ການວາງຣະເບີດຕລາດ ທີ່ແອອັດ ໄປດ້ວຍຜູ້ຄົນແຫ່ງນຶ່ງໃນວັນທີ 7 ເດືອນນີ້ ທີ່ເມືອງເອກ ຂອງແຂວງລາຮໍ ຊຶ່ງເປັນເຫດໃຫ້ມີຜູ້ເສັຽຊີວິດ ຢ່າງນ້ອຍ 48 ຄົນນັ້ນ ນາຍົກຣັຖມຸນຕຣີ ອັງກິດ ທ່ານ GORDON BROWN ໄດ້ຂຽນຈົດໝາຍສນັບສນຸນ ເປັນການສ່ວນໂຕ ໄປຫາທ່ານນາງ ອອງຊານຊູຈີ ຜູ້ນຳປະຊາທິປະໄຕ ຂອງມຽນມາທີ່ຖືກຄຸມຂັງຢູ່ໃນເວລານີ້ ຈົດໝາຍ ທີ່ພິມເຜີຍ ແຜ່ໂດຍເວັບໄຊທ໌ ຂອງສຳນັກງານການຕ່າງປະ ເທດ ແລະເຄືອຈັກກະພົບ ໃນມື້ວານນີ້ ກ່າວວ່າ ອັງກິດຈະສືບຕໍ່ເຮັດທຸກສິ່ງຢ່າງ ທີ່ເປັນໄປໄດ້ ເພື່ອຊຸກຍູ້ ໃຫ້ມີການປ່ຽນແປງແລະມີປະຊາທິ ປະໄຕ ຢູ່ໃນມຽນມາ ທີ່ປົກຄອງໂດຍ ຣັຖບານທະຫານ ທ່ານ BROWN ກ່າວວ່າຖ້າການເລືອກຕັ້ງ ຄັ້ງຈະມາ ຢູ່ໃນມຽນມາ ໃນປີ 2010 ຫາກເປັນ ການເລືອກຕັ້ງທີ່ເສຣີແລະຍຸຕິທັມ ຢ່າງແທ້ຈິງ ປະຊາຄົມນາໆຊາດ ກໍພ້ອມແລ້ວ ທີ່ຈະອ້າແຂນຮັບເອົາມຽນມາ ກັບຄືນເຂົ້າມາຮ່ວມ ປະຊາຄົມ ຂອງບັນດາປະຊາຊາດ ແຕ່ແນວໃດກໍຕາມນາຍົກຣັຖມຸນຕຣີອັງກິດ ເຕືອນວ່າ ຖ້າການເລືອກຕັ້ງດັ່ງກ່າວ ຫາກດຳເນີນໄປພາຍໃຕ້ຣັຖທັມມະນູນ ທີ່ຫລອກລວງ ໂດຍທີ່ບໍ່ມີ ຄະນະສັງເກດການ ຂອງນາໆຊາດແລະບໍ່ມີຜູ້ນຳ ພັກຝ່າຍຄ້ານ ເຂົ້າຮ່ວມ ໃນການເລືອກແລ້ວ ມຽນມາກໍຈະສືບຕໍ່ຖືກໂດດດ່ຽວ ທາງການການທູດ ແລະດ້ານເສຖກິດ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ